《寄陈蓬州图南》
宋代·冯山

临老蹉跎来剑阁，故人留滞在蓬池。光阴一别六七载，功业半生多少时。

谪宦可怜嗟子骏，径归难学羡诚之。何当江上重携手，同到三轩看旧诗。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。